زائچہ - وکیپیڈیا

# زائچہ

### وکیپیڈیا سے

علم نجوم میں کسی بھی مخصوص وقت اور مقام پر کواکب کی بروج اور بیوت میں پوزیشن کے نقشے کا نام زائچہ ہے۔ اس کو عربی میں تسویۃ البیوت، سنسکرت میں راشی چکر، ہندی میں کنڈلی (جنم پتری) اور انگریزی میں ہوروسکوپ (Horoscope) یا چارٹ (Chart) کہتے ہیں۔

## [ترمیم] مبادیات

علم نجوم میں ہر زائچہ بارہ خانوں پر مشتمل ہوتا ہے جس میں کواکب و بیوت کی 12 بروج میں پوزیشن درج ہوتی ہیں۔ کواکب یعنی سیارگان کو کبھی ان کے مخخف سے اور کبھی علامات سے ظاہر کیا جاتا ہے۔ زائچہ کا پہلا خانہ، طالع کہلاتا ہے۔مغربی یا یونانی طرز پر بنے زائچے دائرہ نما جبکہ ہندی اور عرب طرز پر بنے زائچے مربع نما ہوتے ہیں۔

بنیادی ریاضی اور علم ہیئت سے شد بد رکھنے والا کوئی بھی شخص بآسانی زائچہ بنا سکتا ہے۔اس کی مثال بالکل ٹگ آف وار گیم یا کسی عمارت کے نقشے کی سی ہے۔ پاکستان میں اکثر لوگ زائچہ کو کواکب کی پوزیشن کے بجائے تعویز، نقش، علم الاعداد یا دست شناسی سے اخذ کردہ مرموز شے سمجھ لیتے ہیں جو درست نہیں۔ کمپیوٹر کی ترویج اور روز بروز بڑھتی مہارت کے باعث اب زائچہ کشید کرنے کے کئی سافٹ ویئر انٹر نیٹ پر دسیتاب ہیں جو کسی بھی مقام اور وقت کے لئے نہ صرف سیارگان کی درست ترین پوزیشن بلکہ متعلقہ زیلی زائچے، قوت و ضعف، نظرات، ادوار(دشا) اور حرکات کواکب (گوچر) کے جدول لمحوں میں تخمین کرسکتے ہیں۔ اس ضمن میں ہندوستان اور امریکہ کا تحقیقی کردار قابل ستائش ہے۔

## [ترمیم] اقسام

- زائچہ پیدائش (جنم کنڈلی)
- وقتی زائچہ (پرشن کنڈلی)
- ملکی زائچہ (راجیا کنڈلی)
- سالانہ و ماہانہ زائچہ (ورش پھل کنڈلی)
- اختیاری زائچہ (مہورت کنڈلی)

## [ترمیم] بلحاظ ظاہری شکل اقسام

- یونانی غیر گھڑی وار دائرہ نما (ساکن بیوت ، متحرک بروج)
- یورپی غیر گھڑی وار مربع نما (ساکن بیوت ، متحرک بروج)
- عرب اور تاجک غیر گھڑی وار مربع نما (ساکن بیوت ، متحرک بروج)
- شمالی ہند غیر گھڑی وار مربع نما (ساکن بیوت ، متحرک بروج)
- مشرقی ہند غیر گھڑی وار مربع نما (ساکن بروج ، متحرک بیوت)
- جنوبی ہند گھڑی وار مربع نما (ساکن بروج ، متحرک بیوت)

## [ترمیم] بیرونی روابط

- Multilingual Astrology Portal
- Western Astrology Lessons
- Vedic Astrology Portal and Free Online Horoscope
- Indian Astrology Free Audio Lessons
- Read and Download Jyotish Books
- 28,000+ Celebrities Natal Charts
- Jyotish Lessons, Articles and Conferences
- Mundane Charts of Nations
- World Largest Online AstroBook Shop
- Faculty of Astrological Studies UK

Retrieved from "http://ur.wikipedia.org../../../%D8%B2/%D8%A7/%D8%A6/%D8%B2%D8%A7%D8%A6%DA%86%DB%81.html"

زمرہ: نجوم

##### Views

- مضمون
- تبادلۂ خیال
- حـالیـہ تـجدید

##### ساتھی منصوبے

- وکی لغت
- وکی اقتباسات
- وکی کتب
- وکی سورس

##### تلاش